കാബൂളില് സ്ത്രീകള് വീട്ടിലിരുന്നാല് മതി ശമ്ബളം എത്തിക്കാം, ഇനി വനിതാ ഉദ്യോഗസ്ഥര് വേണ്ട താലിബാന് ഇതിന് പുറമേ പുരുഷന്മാര്ക്ക് ചെയ്യാനാവുന്ന സ്ത്രീകളുടെ ജോലികള് ഇനിമുതല് അവര് ചെയ്യേണ്ടെന്നും പറയുന്നുണ്ട്. വനിതകളുടെ ശുചിമുറിയില് പുരുഷന്മാര്ക്കു പ്രവേശമില്ലാത്തതിനാല് ശുചിമുറി വൃത്തിയാക്കുന്ന ജോലി വനിതകള് തന്നെ ചെയ്യേണ്ടിവരും. കാബൂള്: താലിബാന് ഭരണത്തിന് കീഴില് പെണ്കുട്ടികളുടെ വിദ്യാഭ്യാസവും, സ്ത്രീകളുടെ തൊഴിലാവകാശവും തടസപ്പെടുന്ന രീതിയിലുള്ള ആശങ്കകള് യാഥാര്ത്ഥ്യമാവുന്നു. ജോലിക്ക് ഹാജരാവാതെ സ്ത്രീകള് വീട്ടില് കഴിയുന്നതാണ് കുറച്ച് കാലത്തേക്ക് അത്യാവശ്യമാണെന്നും അവരുടെ ശമ്ബളം വീട്ടിലെത്തിക്കാമെന്നുമാണ് കാബൂള് മുനിസിപ്പാലിറ്റിയുടെ മേയര് പുറത്തിറക്കിയ ഉത്തരവില് പറയുന്നത്. ഇതിന് പുറമേ പുരുഷന്മാര്ക്ക് ചെയ്യാനാവുന്ന സ്ത്രീകളുടെ ജോലികള് ഇനിമുതല് അവര് ചെയ്യേണ്ടെന്നും പറയുന്നുണ്ട്. സ്ത്രീകള്ക്ക് വീടിന് പുറത്തിറങ്ങി ജോലി ചെയ്യാനുള്ള സാഹചര്യം നിലവിലില്ലെന്നാണ് ഇതിന് കാരണമായി ചൂണ്ടിക്കാട്ടിയിട്ടുള്ളത്. മുനിസിപ്പല് ജീവനക്കാരായ സ്ത്രീകള് മാത്രം ഇനിമുതല് ഹാജരായാല് മതിയെന്ന് കാബൂള് മേയര് മൊലവി ഹംദുള്ള നൊമാനി പറഞ്ഞു. കഴിഞ്ഞ ദിവസം അഫ്ഗാനിസ്ഥാനിലെ വനിതാ കാര്യ മന്ത്രാലയം താലിബാന് അടച്ചുപൂട്ടിയിരുന്നു. ഈ ആഴ്ച അഫ്ഗാനിലെ സെക്കന്ഡറി സ്കൂളുകള് തുറന്നെങ്കിലും ആണ്കുട്ടികളെയും അധ്യാപകരെയും മാത്രമാണ് പ്രവേശിക്കാന് അനുവദിച്ചത്. പെണ്കുട്ടികള്ക്കുള്ള സ്കൂളുകള് തുറക്കുന്നതിനായി പ്രവര്ത്തിച്ചു വരികയാണെന്നു താലിബാന് പിന്നീടു പ്രതികരിച്ചു. കാബൂള് നഗരസഭയിലെ മൂന്നിലൊന്ന് പേര് വനിതകളാണ്. എങ്കിലും ചില പ്രത്യേക ജോലികള് ചെയ്യുന്ന സ്ത്രീകള്ക്കു നിയമം ബാധകമല്ലെന്നും മേയര് അറിയിച്ചു. വനിതകളുടെ ശുചിമുറിയില് പുരുഷന്മാര്ക്കു പ്രവേശമില്ലാത്തതിനാല് ശുചിമുറി വൃത്തിയാക്കുന്ന ജോലി വനിതകള് തന്നെ ചെയ്യേണ്ടിവരും. കഴിഞ്ഞ ഓഗസ്റ്റില് കാബൂളിന്റെ നിയന്ത്രണം താലിബാന് പിടിച്ചെടുത്തതിന് ശേഷം തങ്ങള് സ്ത്രീകളെ ജോലി ചെയ്യാന് അനുവദിക്കുമെന്നാണ് താലിബാന് പ്രതിനിധി സബീഹുല്ല മുജാഹിദ് മാധ്യമങ്ങളോട് വാഗ്ദാനം നല്കിയിരുന്നത്. പെണ്കുട്ടികളുടെ പഠനത്തിനും താലിബാന് എതിരല്ലെന്ന് സൂചിപ്പിച്ചിരുന്നു. വസ്ത്ര ധാരണത്തിലടക്കം തങ്ങളുടെ മത നിയമങ്ങള് പാലിക്കണമെന്ന നിര്ദ്ദേശം വച്ചിരുന്നു. എന്നാല് കഴിഞ്ഞ ശനിയാഴ്ച അഫ്ഗാനില് സെക്കഡറി സ്കൂളുകള് ആരംഭിച്ചപ്പോള് ആണ്കുട്ടികള്ക്ക് മാത്രമാണ് പ്രവേശനം അനുവദിച്ചത്. വനിത മന്ത്രാലയത്തിലടക്കം ജോലി ചെയ്യുന്ന സ്ത്രീകളോട് ഇനിമുതല് വരേണ്ടെന്ന നിര്ദ്ദേശവും നല്കിയിരുന്നു. ഇതൊക്കെ സൂചിപ്പിക്കുന്നത് താലിബാന് വക്താവ് സബീഹുല്ല മുജാഹിദിന്റെ വാഗ്ദാന പെരുമഴയൊക്കെ അന്താരാഷ്ട്ര സമൂഹത്തിന്റെ കണ്ണില് പൊടിയിടാനുള്ള തന്ത്രങ്ങളായിരുന്നു എന്നാണ്.